Елизабета Георгиева
Принцесата на мечтите

chitanka.info

Аз съм силна принцеса на мечтите,

цялата вселена съм посетила.

Тя е на тайните душата

за мен сърдечно разкрила.

За какво ме гледате така?!

Та аз съм обикновено дете!

Подайте ми топла ръка,

идвам към теб свете!

Ето, сега сме в Китай,

интересен, загадъчен край.

Ако поискаме, ще полетим

и в стария, чаровен Рим.

Ще наострим мечтата и виж,

сега сме в блестящия Париж,

а пък със сънищата сме за час

на червения и далечен Марс.

Ако поискаме и Луната

хоро ще играе със Земята,

а пък страшните фараони

с нас ще си играят на клоуни!

Пътешествията ми са винаги безплатни.

Само поискам, затворя очите

и тръгна по пътищата златни,

аз — принцесата на мечтите!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.